**ΕΚΤΙΜΗΣΕΙΣ**

Τα σημερινά θέματα στο μάθημα της Οικονομίας καλύπτουν το σύνολο της ύλης και είναι διατυπωμένα με σαφήνεια. Στο σύνολό τους δεν εμφανίζουν κάποια ιδιαίτερη δυσκολία, απευθύνονται όμως σε καλά προετοιμασμένους μαθητές.

Στο Θέμα Α εξετάζονται τα κεφάλαια 3,9,10, χωρίς να υπάρχει ασάφεια στη διατύπωση των ερωτήσεων. Στο Θέμα Β εξετάζονται οι αδυναμίες του ΑΕΠ από το Κεφάλαιο 7, θέμα το οποίο αναμενόταν από την πλειοψηφία των μαθητών μας, καθώς είχε εξεταστεί στο διαγώνισμα του Ομίλου Διακρότημα. Στο Θέμα Γ εξετάζεται το Κεφάλαιο 1. Τα ερωτήματα κρίνονται εύκολα για το σύνολο των μαθητών, καθώς περιορίζονται στη χρήση βασικών μεθοδολογιών. Στο Θέμα Δ εξετάζεται η ισορροπία της αγοράς και η κρατική παρέμβαση με επιβολή κατώτατης τιμής από το Κεφάλαιο 5. Ζητείται η εύρεση της ισορροπίας με χρήση δευτεροβάθμιας εξίσωσης, διότι η συνάρτηση ζήτησης είναι ισοσκελής υπερβολή. Ενδεχομένως να δυσκολέψει ορισμένους ο αλγεβρικός προσδιορισμός της κατώτατης τιμής στο Δ2. Ωστόσο, το Θέμα δεν αναμένεται να προβληματίσει τους μαθητές που έχουν μελετήσει σε βάθος την ύλη.

**ΠΑΠΑΔΟΠΟΥΛΟΥ ΒΑΣΙΛΙΚΗ**

**ΦΡΟΝΤΙΣΤΗΡΙΑ ΔΙΑΚΡΟΤΗΜΑ**